stanford-oval/wikipedia huggingface dataset:
Konstantinos V

| Konstantinos V |
| --- | --- |
 Konstantinos V soliduksessa.
Bysantin keisari
Valtakausi:  18. kesäkuuta 741 – 14. syyskuuta 775
Edeltäjä:  Leo III
Seuraaja:  Leo IV

Syntynyt:  718 Konstantinopoli
Kuollut:  775 nykyinen Bulgaria
Puoliso:  Tzitzak Maria Eudokia
Lapset:  Leo IV Nikeforos  Kristoforos Niketas Eudokimos Anthimos Anthosa
Suku:  Isaurialainen
Isä:  Leo III
Äiti:  Maria
Konstantinos V Kopronymos (lisänimeltään kreik. Κοπρώνυμος, Sontaniminen) (718–775) oli Bysantin keisari vuosina 741 ja 743–775.
Leo III teki pojastaan Konstantinoksesta kruununperillisen jo hänen ollessaan vain kaksivuotias ja Leon kuollessa vuonna 741 Konstantinoksesta tuli keisari. Konstantinos ehti olla keisari vain vuoden ennen kuin vallan kaappasi Artabasdos, joka oli auttanut Leoa kun hän oli havitellut keisarinkruunua. Konstantin oli johtamassa armeijaa arabeja vastaan kun Artabasdos hyökkäsi hänen kimppuunsa ja kukisti hänet.
Konstantinos joutui pakenemaan Anatolikonin teemaan jota hänen isänsä Leo oli hallinnut ennen keisariksi tulemistaan ja jossa hänellä oli kannattajia. Vuonna 743 Konstantinos palasi Konstantinopoliin ja valloitti sen 2. marraskuuta. Artabasdos ja hänen poikansa sokaistiin ja useita heidän kannattajistaan teloitettiin.
Konstantinos osoittautui taitavaksi kenraaliksi ja hän valloitti vuonna 746 Syyrian arabeilta. Suurempi uhka Bysantille oli kuitenkin Bulgaria. Vuonna 763 Bysantin armeija löi bulgarit täydellisesti ja vuonna 773 heidät lyötiin taas.
Konstantinos kannatti isänsä tavoin ikonoklasmia ja Bysantin ja paavin välit huononivat entisestään. Vuonna 751 langobardit valloittivat Ravennan ja Bysantin viimeinen jalansija Pohjois-Italiassa hävisi. Bysantti ei enää voinut auttaa Roomaa langobardien uhkaa vastaan ja paavi löysikin nyt uuden suojelijan frankeista.
Konstantinos kuoli ollessaan sotaretkellä bulgaareja vastaan 14. syyskuuta vuonna 775.
Aiheesta muualla

Kuvia tai muita tiedostoja aiheesta Konstantinos V Wikimedia Commonsissa
| 0 | 1 | 2 |
| --- | --- | --- |
| Edeltäjä: Leo III | Bysantin keisari | Seuraaja: Artabasdus (741) Leo IV (755) |
Harmaaorava

| Harmaaorava |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset jyrsijät Sciuromorpha
Heimo::  Oravat Sciuridae
Alaheimo::  Sciurinae
Suku::  Sciurus
Laji::  carolinensis
Kaksiosainen nimi
 Sciurus carolinensis  Gmelin, 1788 
 Harmaaoravan luontainen levinneisyys
Katso myös
   Harmaaorava Wikispeciesissä   Harmaaorava Commonsissa 
Infobox OKNimi-testi OKIUCN-testi OK: 
Harmaaorava (Sciurus carolinensis) on Pohjois-Amerikasta Eurooppaan levinnyt jyrsijä.
Koko ja ulkonäkö

Harmaaorava on väriltään pääosin harmaa. Turkin selkäpuolella on hajanaisia, ruosteenruskeita karvoja. Vatsa on väriltään vaaleampi. Harmaaorava on pituudeltaan noin 20–31 senttiä, ja sen häntä on lähes ruumiin pituinen, noin 20–25-senttinen. Aikuinen yksilö painaa 510–700 grammaa.
Levinneisyys

Harmaaorava on peräisin Yhdysvaltain ja Kanadan itäisistä osavaltioista ja territorioista. Niiltä laji on levinnyt ihmisen mukana Pohjois-Amerikan länsiosiin, Etelä-Afrikkaan, Australiaan ja moniin Euroopan valtioihin, kuten Britanniaan ja Italiaan. Isossa-Britanniassa se on vieraslajina lähes syrjäyttänyt eurooppalaisen oravan (Sciurus vulgaris). Harmaaorava onkin luokiteltu sadan haitallisimman vieraslajin joukkoon.
Lisääntyminen

Harmaaorava on sukukypsä 11 kuukauden ikäisenä. Sen tiineysaika on likimain 44 vuorokautta.
Pariutumishaluinen harmaaoravanaaras levittää hormonipitoisia eritteitä ympäri elinaluettaan. Sen tuoksu saattaa houkutella paikalle jopa 30 urosta[lähde? ]. Ne ajavat naarasta takaa, kunnes voimakkain uros voittaa kisan ja parittelee naaraan kanssa. Onnistuneen parittelun jälkeen naaras rakentaa poikaspesän, johon se synnyttää jälkeläisensä. Harmaaorava saa yleensä 3, mutta joskus jopa 9 jälkeläistä. Harmaaorava saa kaksi pentuetta vuodessa. Ensimmäisen keväällä maalis-huhtikuussa ja toisen kesällä kesä-heinäkuussa.
Vastasyntyneet poikaset käyttävät ravinnokseen emon maitoa ja ne ovat valmiita jättämään pesän seitsemän viikon ikäisenä. Nuoret oravat joutuvat kuitenkin helposti petojen saaliiksi. Nuoret yksilöt ovat myös hyvin leikkisiä. Tämän käyttäytymisen uskotaan kehittävän eläimen selviämistaitoja. Poikaset itsenäistyvät lopullisesti noin puolivuotiaina.
Ravinto

Harmaaoravat käyttävät mieluiten ravinnokseen pähkinöitä ja tammenterhoja, joiden kuorien avaamiseen niiden etuhampaat soveltuvat hyvin. Syksyisin orava kätkee talvea varten ravintoa, joita se ei heti tarvitse. Kätköt orava löytää muistinsa ja hajuaistinsa avulla. Oravat syövät myös hedelmiä ja puiden mahlaa kun niitä on saatavilla. Joskus ne ryöstävät myös linnunpesiä.
Aiheesta muualla

Britannia yrittää saada harmaaoravakannan kuriin YLE Uutiset.  23.5.2012. Helsinki:  Yleisradio Oy. Viitattu 10.11.2013.
Harmaaorava Lontoossa, Englannissa.
Harry Enfield

Harry Enfield vuoden 2009 BAFTA-gaalassa.
Henry "Harry" Richard Enfield (s. 30. toukokuuta 1961, Horsham, West Sussex, Englanti) on brittiläinen koomikko, näyttelijä ja käsikirjoittaja, joka on tullut tunnetuksi myös ohjaajana.
Perhe ja koulutus

Enfield on englantilaisen radio- ja sanomalehtitoimittajan Edward Enfieldin poika. Hänellä on kaksi sisarta, Elizabeth (syntynyt 1966) ja Lucy Katherine (syntynyt 1969). Enfield on käynyt koulua ja opiskellut useissa eri paikoissa, muun muassa Yorkin yliopistossa.
Viihdeura

Harry Enfield tuli laajempaan tietoisuuteen esiintyessään Channel 4:n Saturday Live -ohjelmassa eri hahmoina, jotka hän oli luonut näyttelijä Paul Whitehousen kanssa.
Viihdeura > Viimeisimmät työt

Enfield näyttelee Channel 4:n suositussa Skins-sarjassa Tony & Effy Stonemin isää Jim Stonemia. Enfield on esiintynyt sarjan ensimmäisellä, toisella sekä kolmannella tuotantokaudella. Hän on myös ohjannut muutaman toisen ja kolmannen tuotantokauden jakson. Hän on lisäksi tehnyt sketsisarjaa Harry & Paul Paul Whitehousen kanssa BBC:lle vuodesta 2007 alkaen.
Yksityiselämä

Enfield oli usean vuoden ajan yhdessä Alison Owenin kanssa, joka on Lily Allenin äiti. Enfield ja Owen elivät yhdessä kolmen vuoden ajan ja olivat menossa naimisiin, mutta lopulta he erosivat vuonna 1995. Vuonna 1997 Enfield nai Lucy Lysterin ja heillä on yksi poika, Archie Edward Enfield (syntynyt 1997) ja kaksi nuorempaa tytärtä, Poppy Sophia (syntynyt 1999) ja Nell Florence Enfield (syntynyt 2003).
Aiheesta muualla

Enfield Imdb:ssä
History Lessens

| History Lessens Skyclad |
| --- | --- | --- |

Kokoelmalevyn tiedot
 Julkaistu: 2002
 Tuottaja(t): Kevin Ridley
 Tyylilaji: folk metal
 Kesto: 59.05
 Levy-yhtiö: Massacre Records
Skycladin muut julkaisut
| Live at the Dynamo 2002 | History Lessens 2002 | No Daylights Nor Heeltaps 2002 |
History Lessens on Skycladin kokoelma-albumi. Albumin nimi täydessä pituudessa on History Lessens – An Introduction to the Artist.
Kappaleet

Penny Dreadful (Full Shilling Mix) – 3.10
The Silver Cloud's Dark Lining – 3.21
Isle of Jura – 3.59
No Deposit, No Return – 4.30
Brimstone Ballet – 4.13
Constance Eternal – 5.52
Building a Ruin – 3.59
Emerald – 3.35
I Dubious – 3.12
Jumping My Shadow – 5.27
A Bellyful of Emptiness – 4.56
Kiss My Sweet Brass – 0.31
Bury Me – 4.37
Single Phial – 6.07
By George – 1.46
Aiheesta muualla

Levy Encyclopaedia Metallumissa (englanniksi)
Konstantínos Kokkinákis

Konstantínos ”Kóstas” Kokkinákis (kreik. Κωνσταντίνος ”Κώστας” Κοκκινάκης; s. 9. lokakuuta 1975) on kreikkalainen vesipalloilija. Hänen seuransa on Ateenan Ethnikos GS. Hän kuului kesäolympialaisissa 2008 Pekingissä seitsemänneksi ja kesäolympialaisissa 2012 Lontoossa yhdeksänneksi sijoittuneeseen joukkueeseen.
Konstantínos Paspátis

| Mitalit> Maa:   Kreikka.Miesten tennis. Olympialaiset  | Mitalit> Maa:   Kreikka.Miesten tennis. Olympialaiset  | Mitalit> Maa:   Kreikka.Miesten tennis. Olympialaiset  | Maa:   Kreikka> Miesten tennis. |
| --- | --- | --- | --- |
|  Pronssia | Ateena 1896 | Kaksinpeli |  |
Konstantínos Paspátis (kreik. Κωνσταντίνος Πασπάτης, 5. kesäkuuta 1878 Liverpool, Yhdistynyt kuningaskunta – 14. maaliskuuta 1903 Ateena) oli kreikkalainen tennispelaaja ja olympiamitalisti. Hän osallistui Ateenan olympialaisiin 1896, joissa hän pelasi sekä kaksin- että nelinpeleissä. Kaksinpelissä hän voitti pronssia jaetulla sijalla unkarin Momčilo Tapavican kanssa, sillä turnauksessa ei pelattu pronssiottelua. Paspátis ja hänen parinsa Evángelos Rállis hävisivät heti ensimmäisellä kierroksella ja jakoivat neljännen sijan yhdessä toisen kreikkalaisparin kanssa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Konstantinos Paspatis
Huojuva talo

| Huojuva talo |
| --- | --- |

Kirjailija:  Maria Jotuni
Kieli:  suomi
Kustantaja:  Otava
Julkaistu:  1963, useita painoksia
Sivumäärä:  577
Löydä lisää kirjojaKirjallisuuden teemasivulta
Huojuva talo on Maria Jotunin romaani, jonka hän sai valmiiksi 1935 mutta joka unohduksiin jäätyään löytyi uudestaan ja ilmestyi vasta 20 vuotta hänen kuolemansa jälkeen 1963. Ilmestyessään se oli sensaatio ja on sen jälkeen pysynyt esillä muun muassa Eija-Elina Bergholmin televisiolle ohjaaman minisarjan ja teatteriversioiden ansiosta.
Jotunilla oli tarkoitus osallistua 1930-luvun alkupuolella romaanikilpailuun tällä teoksella, jonka kirjoittamisen hän oli aloittanut 1928, mutta teos valmistui kuitenkin vasta Otavan vuonna 1935 järjestämään kilpailuun. Koska Jotuni ilmoitti kilpailevansa vain voitosta, Huojuva talo jäi julkaisemattomana kustantajan arkistoon.
Huojuva talo on avioliittokertomus, Eero ja Lea Markun avioliittohelvetin tarina, joka Jotunin pojanpojan Kari Tarkiaisen mukaan kuvaa myös Jotunin omaa avioliittoa. Päähenkilöistä Lea on itsenäinen nainen, joka avioliiton solmittuaan joutuu suuruudenhullun puolisonsa Eeron ailahtelevien mielentilojen uhriksi ja alistuu passiiviseksi kärsijäksi, eikä tilanne ratkea ennen kuin miehen kuolemaan. Teosta on pidetty myös hyvän ja pahan vertauskuvana: narsistisen itsekeskeinen Eero Markku edustaa pahaa, Lea ja hänen vanha ihastuksensa puolestaan edustavat hyvää.
Vastaanotto

Matti Paavilainen arvioi teosta sen ilmestyessä sekä kiittäen että kritisoiden, mutta loppuyhteenvetona hän totesi: ”...sittenkin jää tästä romaanista sellainen kuva, että se kenties on kiintoisa kuriositeetti, jonka kohtaloksi silti tulee jäädä vaille suurta menestystä.” Romaanin päätös on Paavilaisen mukaan liian sovinnainen ratkaisu.
Julkaisut

Huojuva talo on ilmestynyt ruotsiksi nimellä Ett vajande hus. Sen on kääntänyt Kerstin Lindqvist ja kustantanut Atlantis, 1999.
Aiheesta muualla

Huojuva talo Kirjasampo.fi:ssä.
Yle Areena. Äänikirjat. Maria Jotuni: Huojuva talo. Lukijana Erja Manto.
Elävä arkisto: Huojuvan talon rikos ei vanhene: Jotunin merkkiteos vavahdutti myös tv-draamana.
Matti Paavilaisen kritiikki Huojuvasta talosta (HS 10.9.1963) (Archive.org)
HitMix

| HitMix |
| --- | --- |
 ”Eniten hittejä 90- ja 2000-luvuilta ja parhaat uutuudet”
Perustettu:  15. syyskuuta 2017
Kuuluvuus: valtakunnallinen
Alajärvi: 103,1 MHz
Helsinki: 90,3 MHz
Huittinen: 93,0 MHz
Jyväskylä: 96,8 MHz
Kajaani: 104,4 MHz
Kuopio: 107,6 MHz
Lahti: 88,7 MHz
Oulu: 98,1 MHz
Pori: 100,4 MHz
Rauma: 105,1 MHz
Sotkamo: 107,0 MHz
Tampere: 106,1 MHz
Turku: 95,9 MHz
Vaasa: 105,8 MHz
Seinäjoki: 98,2 MHz
Ohjelmat ja juontajat
HitMixin Heräämö: Jussi Ridanpää (Ma–Pe 6–10)
HitMixin Keskipäivä: Joonas Vuorela (Ma–Pe 10–14)
HitMixin Iltapäivä: Sara Forsberg ja Oku Luukkainen (Ma–To 14–18)
HitMixin Posiperjantai: Tytti Kiviharju (Pe 14–18)
Retroradio: Oku Luukkainen (Pe 18–22)
Mediatiedot
Omistaja:  Sanoma Media Finland
www.supla.fi/hitmix
Internet-lähetys
HitMixin logo vuosina 2017–2020
HitMix on vuonna 2017 aloittanut Sanoma-konserniin kuuluvan Nelonen Median omistama suomalainen kaupallinen radiokanava, joka keskittyy elektronisen tanssimusiikin soittamiseen. HitMixillä on taajuudet Helsingissä, Huittisissa, Jyväskylässä, Kuopiossa, Lahdessa, Oulussa, Tampereella, Turussa, Porissa, Raumalla, Vaasassa ja Seinäjoella.
HitMixin Heräämön juontajana klo 6–10 Jussi Ridanpää. Keskipäivälähetyksen juontajana klo 10–14 Joonas Vuorela ja iltapäivässä klo 14–18 maanantaista torstaisin Oku Luukkainen Sara Forsbergin kanssa.
HitMixin musiikkipäällikkö on Jussi Mäntysaari, joka seurasi Mikko Koivusipilää. HitMixin ohjelmapäällikkö oli Petra Piipari, joka kuoli 29. huhtikuuta 2022.
Joka päivä kello 9 ja 21 jälkeen kanavalla soitetaan 90 minuutin ajan pelkästään 90-luvun musiikkia.
Taajuudet

| Paikkakunta | Taajuus (MHz) |
| --- | --- |
Alajärvi, Lehtimäki: 103,9
Alajärvi: 103,1
Helsinki: 90,3
Huittinen: 93,0
Iisalmi: 99,4
Joroinen: 90,4
Juva: 90,4
Jyväskylä: 96,8
Kajaani: 104,4
Kokkola: 89,8
Kristiinankaupunki: 105,7
Kruunupyy: 94,9
Kuopio: 107,6
Kurikka: 105,9
Lahti: 88,7
Lapua: 98,2
Mikkeli: 107,5
Oulu: 98,1
Pori: 100,4
Rauma: 105,1
Savonlinna: 107,1
Sonkajärvi: 107,1
Sotkamo: 107,0
Tampere: 106,1
Turku: 95,9
Vaasa: 105,8
Ähtäri: 89,1
Kiinalainen ravintola

Lohikäärme kiinalaisen ravintolan pylvään ympärillä kiinalaisen kulttuurin mukaisesti.
Kiinalainen ravintola on Kiinan rajojen ulkopuolella toimiva ravintola, joka tarjoilee pääasiassa kiinalaisessa keittiössä yleisiä ruokalajeja. Tunnusmerkillisiä raaka-aineita ovat riisi ja nuudeli, joiden lisukkeena tarjotaan pieniksi paloiteltua lihaa tai kanaa sekä kasviksia maustetussa kastikkeessa. Friteeraus on myös yleistä.[lähde? ]
Ensimmäinen kiinalainen ravintola avattiin vuonna 1907 Lontoossa. Ensimmäinen kiinalainen ravintola Suomessa vuosina 1953–1960 sijaitsi Hotelli Tornissa. Kiinalaiset ravintolat ovat Suomessa suosituimpia noutoruoan tarjonnassa.
Aiheesta muualla

Kuvia tai muita tiedostoja aiheesta Kiinalainen ravintola Wikimedia Commonsissa
HitMix Kuopio

| HitMix Kuopio |
| --- | --- |
Perustettu:  4. joulukuuta 2013
Lopettanut:  31. joulukuuta 2019
Kuuluvuus: alueellinen, Internet
Kuopio: 95,6 MHz
Siilinjärvi/Nilsiä: 89,3 MHz
Varkaus: 104,0 MHz
Ohjelmat ja juontajat
Virallinen iltapäivä: Anssi Saarelainen (ma–pe 13–17)
Mediatiedot
Omistaja:  Mediatakojat Oy
HitMix Kuopio (vuosina 2013-2017 Radio Kuopio) oli suomalainen kaupallinen paikallisradio, joka kuului Kuopion ja sen lähikuntien alueella. Kanavan kuuluvuusalueella asuu vakituisesti noin 200 000 ihmistä. HitMix Kuopion omisti porilainen Mediatakojat Oy. Alun perin taajuuksilla toiminut Radio Kuopio aloitti toimintansa 4.12.2013.
Lähetys

Kanavalla oli juonnettua lähetystä arkisin kello 5.30–9.00 sekä 13.00-17.00, joista iltapäivän lähetys tehtiin Kuopiossa. HitMix Kuopion Virallista iltapäivää juonsi Anssi Saarelainen. Muina aikoina kanavalla soi musiikki.
Juonnetun lähetyksen aikana kanava lähetti uutiset ja säätiedot tasatunnein.
Juonnettu sisältö koostui paikallisista asioista, uutisista, urheilusta, kulttuurista ja viihteestä sekä menovinkeistä. Kerran kuukaudessa HitMix Kuopio kutsui paikallisen kansanedustajan keskustelemaan Arkadianmäen ajankohtaisita asioista.
Mediatakojat Oy:n ja Nelonen Median yhteistyö päättyi vuoden 2020 alussa, minkä johdosta 1.1.2020 alkaen HitMix Kuopion taajuuksilla aloitti Bauer Media Oy:n ja Mediatakojat Oy:n Ysäri.
Verkkosivut ja muut palvelut

HitMix Kuopion sisällön pääpaino oli paikallisissa asioissa, mutta verkkosivuilla oli myös valtakunnallisia uutisia. Haastattelut ja ohjelmasarjat oli kuultavissa jälkikäteen nettisivun kautta. Paikallisella urheilulla oli sivustolla täysin oma uutisosionsa.
Kiinan rauhanomaisen jälleenyhdistymisen edistämisyhdistys Suomessa

Kiinan rauhanomaisen jälleenyhdistymisen edistämisyhdistys Suomessa (engl. Finland Association for Promoting Peaceful Reunification of China, lyh. FAPPRC) on suomalainen yhdistys, jolla on linkkejä kiinalaiseen Yhteisrintaman työosastoon ja sitä kautta lopulta Kiinan kommunistiseen puolueeseen.
FAPPRC on perustettu loppuvuodesta 2016, ja se merkittiin yhdistysrekisteriin alkuvuodesta 2017. Yhdistyksen kotipaikka on Helsinki.
Yhdistys sai huomiota alkuvuodesta 2020, kun Yle julkaisi laajan reportaasin yhdistyksen harjoittamasta vainosta Suomessa sekä sen silloisen varapuheenjohtajan Jenni Chen-Yen kytköksistä politiikkaan. Chen-Ye istui tuolloin Vantaan kaupunginvaltuustossa kokoomuksen valtuustoryhmässä. Kokoomus erotti hänet, minkä jälkeen Chen-Ye siirtyi vihreisiin, josta hän erosi helmikuussa 2021.
FAPPRC:n toimintaan kuuluu muun muassa vastamielenosoituksien järjestäminen Hongkongin demokratiamielisiä mielenosoituksia ja muita kokoontumisia vastaan. FAPPRC tekee myös niin sanottua pakolaisvakoilua, jossa se vakoilee ja pyrkii vaikuttamaan Suomessa väliaikaisesti asuviin tai Suomeen pysyvästi muuttaneisiin kiinalaistaustaisiin ihmisiin. Tämän kohteena ovat muun muassa Falun Gongin harjoittajat.
Kiinan renessanssi

Kiinan renessanssi (900 – 1200-luku, mukaillen ranskalaisen historioitsija Jacques Gernet'n määritelmääselvennä) muistutti Euroopan renessanssia: vanhoja kulttuuripiirteitä tutkittiin uudelleen ja uusia syntyi, myös merkittäviä keksintöjä tehtiin ja hallinto oli keskitettyä. Kausi alkaa Tang-dynastian hajoamisesta ja päättyy mongolien Yuan-dynastiaan.
Tällä ajalle osuvat seuraavat Kiinan dynastiat:
Viisi dynastiaa (907–960)
Liao-dynastia (916–1125) (ei-kiinalainen dynastia)
Song-dynastia (960–1279)
Jin-dynastia (1115–1234) (ei-kiinalainen dynastia)
Knut Frydenlund

| Knut Frydenlund |
| --- | --- |
 Frydenlund vuonna 1979.
Norjan ulkoministeri
 Brundtlandin II hallitus 9. toukokuuta 1986 – 26. helmikuuta 1987  
Edeltäjä:  Svenn Stray
Seuraaja:  Thorvald Stoltenberg
 Brattelin II, Nordlin ja Brundtlandin I hallitus 16. lokakuuta 1973 – 14. lokakuuta 1981  
Edeltäjä:  Dagfinn Vårvik
Seuraaja:  Svenn Stray
Suurkäräjäedustaja
 Oslon vaalipiiri 1969–1987  
Henkilötiedot
Koko nimi:  Knut Olav Frydenlund
Syntynyt: 31. maaliskuuta 1927 Drammen, Norja
Kuollut: 26. helmikuuta 1987 (59 vuotta) Oslo, Norja
Ammatti:  poliitikko, diplomaatti
Tiedot
Puolue:  Työväenpuolue
Knut Olav Frydenlund (31. maaliskuuta 1927 Drammen – 26. helmikuuta 1987 Oslo) oli norjalainen diplomaatti ja Työväenpuolueen poliitikko. Hän istui suurkäräjillä vuosina 1969–1987 ja toimi Norjan ulkoministerinä 1973–1981 sekä 1986–1987. Hän oli koulutukseltaan juristi.
Frydenlund on haudattu Oslon Vestre gravlund -hautausmaalle.
Aiheesta muualla

Kuvia tai muita tiedostoja aiheesta Knut Frydenlund Wikimedia Commonsissa
Knut Frydenlund Norjan suurkäräjien verkkosivuilla (norjaksi)
Hisui Haza

| Henkilötiedot |
| --- | --- | --- |
Koko nimi: Hisui Haza
Syntymäaika: 16. maaliskuuta 1996 (ikä 28)
Syntymäpaikka: Nishinomiya, Japani
Kansalaisuus:  Japani
Pelipaikka: Puolustaja
Pituus: 167 cm
Seurat
| Vuodet | Seura | O (M) |
| 2018– | INAC Kobe Leonessa | 6 (1) |
Maajoukkue
| 2014 | Japani | 4 (0) |
 Seurajoukkueuran tilastot kattavat vain kansalliset sarjat.
Hisui Haza (jap. 羽座 妃粋, Haza Hisui; s. 16. maaliskuuta 1996 Nishinomiya) on japanilainen jalkapalloilija.
Jalkapallomaajoukkue

Haza debytoi Japanin maajoukkueessa syyskuussa 2014. Hän on pelannut neljä maaottelua.
Aiheesta muualla

Soccerway
Kirppusirkus

Kirppusirkuksen ”sirkusareena” laitteineen mahtuu salkkuun.
Kirppusirkus on sirkusesitys, jossa kirppuja on valjastettu (tai näyttää siltä kuin olisi) vetämään pieniä kärryjä tai tekemään muita temppuja pienillä välineillä. Yleensä kirppuja ei tosiasiassa ole, vaan kirppusirkuksen esittäjä luo niistä illuusion liikuttamalla välineitä muilla tavoin.
Historiaa

Ensimmäisiä kirppusirkusesityksiä esittivät 1500-luvulla kellosepät esitelläkseen hienomekaniikan taitojaan. Vuonna 1578 Mark Scaliot teki lukon ja ketjun, joka kiinnitettiin kirppuun. Ensimmäinen tieto kirppusirkusesityksestä on 1820-luvun alusta, kun italialainen impressaari Louis Bertolotto mainosti ”työteliäiden kirppujen erikoislaatuista näyttelyä” (engl. extraordinary exhibition of industrious fleas) Lontoon Regent Streetillä. Yhdysvalloissa kirppusirkusesityksiä tehtiin 1960-luvulle asti, ja Britannian Manchesterissä Belle Vue Zoological Gardens järjesti niitä vielä vuonna 1970. Sen jälkeen kirppusirkuksia on nähty muun muassa Münchenin Oktoberfest-olutjuhlilla sekä klovnien ja taikureiden yksittäisinä ohjelmanumeroina, jotka perustuvat sähköisiin tai mekaanisiin laitteisiin oikeiden kirppujen sijasta.
Brittiläisen Michael Bentinen 1970-luvun tv-show’ssa Bentine’s Potty Time esiintyi säännöllisesti mekaaninen kirppusirkus.
María Fernanda Cardoso kiersi maailman viimeiseksi kirppusirkukseksi mainostetun esityksensä kanssa 1990-luvulla. Vuosituhannen vaihteessa Cardoso esiintyi täysille saleille muun muassa Sydneyn oopperatalossa ja Pariisin Pompidou-keskuksessa.
Elävien kirppujen käyttötekniikoita

Kirput elävät vain muutamia kuukausia, eikä niitä voi kouluttaa. Kirpuista voidaan kuitenkin valikoida yksilöitä, jotka ovat erityisen taipuvaisia hyppäämään tai liikkumaan muutoin. Valittujen kirppujen kaulan ympärille kiedotaan ohut kultalanka valjaiksi. Langan toinen pää kiinnitetään vaunuihin, pieneen maailmanpyörään tai muuhun rekvisiittaan, jolloin nähdään että kirput saavat lihasvoimillaan liikkeelle paljon itseään suurempia esineitä. Hyppivät kirput saadaan hyppyliikkeellään ”potkimaan palloa”, koska kultalankavaljaat estävät niiden oman liikkumisen.
Käännös suomeksi
Kielettömät sammakot

| Kielettömät sammakot |
| --- | --- |
 Kennosammakko
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Kielettömät sammakot Pipidae  Gray, 1825
Katso myös
   Kielettömät sammakot Wikispeciesissä   Kielettömät sammakot Commonsissa 
Infobox OKNimi-testi OK: 
Kielettömät sammakot, uusi nimiehdotus kennosammakot (Pipidae) on heimo sammakoiden ja konnien lahkossa. Ne ovat alkeellisia moniin muihin sammakoihin verrattuna, ja niitä on tavattu maapallolla jo liitukaudelta saakka.
Levinneisyys ja elinympäristö

Kielettömien sammakoiden lajeja tavataan luontaisesti Etelä-Amerikan pohjoisosissa (kennosammakot) ja Afrikassa (muut suvut). Tunnetuin laji, tavallinen kynsisammakko, on kuitenkin ihmisen toimien vuoksi levinnyt koko Amerikkaan sekä osiin Kaakkois-Aasiaa ja Eurooppaa.
Kielettömät sammakot elävät kokonaan vedessä. Niitä tavataan monenlaisissa vesissä, ja jos vesiolot pysyvät normaaleina, ne eivät välttämättä poistu vedestä koko elämässään.
Luokittelu

Heimoon kuuluu viisi sukua:
Kääpiökynsisammakot (Hymenochirus)
Kennosammakot (Pipa)
Valekääpiökynsisammakot (Pseudhymenochirus)
Tropiikkikynsisammakot (Silurana)
Aitokynsisammakot (Xenopus)